ANIL KUMBLI
కుంబ్లేను అవమానించారు…
న్యూఢిల్లీ: అంతర్జాతీయ క్రికెట్‌లో 17ఏళ్ల సుదీర్ఘ అనుభవం. ఏడాదిపాటుటీమిండియాకు అద్భుత మైన సేవలు అందించినప్పటికీ మంగళవారం అనూహ్యంగా కోచ్‌ పదవి నుంచి అనిల్‌ కుంబ్లే తప్పుకున్న సంగతి తెలిసిందే. టీమిండియా ప్రధాన కోచ్‌ అనూహ్యంగా రాజీనామా చేయడం పట్ల టీమిండియా కెప్టెన్‌ విరాట్‌ కోహ్లీపై, బిసిసిఐపై సర్వత్రా విమర్శలు వ్యక్తమవుతు న్నాయి. కోచ్‌గా అనిల్‌ కుంబ్లే ఉన్నది ఏడాది కాలమే అయినప్పటికీ, ఆపదవికే కుంబ్లే వన్నె తెచ్చాడు. గతేడాది వెస్టిండీస్‌ పర్యటనతో కోచ్‌గా కుంబ్లే ప్రస్థానం ఆరంభమైన సంగతి తెలిసిందే. అక్కడ టెస్టు సిరీస్‌లో భారత్‌ 2-0తో విజయం సాధించింది. ఆతర్వాత జరిగిన టీ20 సిరీస్‌ ఓడింది. కుంబ్లే హయాంలో భారత్‌ కోల్పోయిన ఏకైన ద్వైపాక్షిక సిరీస్‌ ఇదే. ఆ తర్వాత సొంత గడ్డపై భారత్‌ వరుసగా న్యూజిలాండ్‌, ఇంగ్లాండ్‌, బంగ్లాదేశ్‌, ఆస్ట్రేలియాలపైసిరీస్‌లు కైవసం చేసుకుంది. ఇలా స్వదేశంలో ఆడిన టెస్టుల్లో ఒక్కదాంట్లో మాత్రమే ఓడి ఏకంగా 12టెస్టుల్లో విజయం సాధించింది. టెస్టు ర్యాంకుల్లో నెంబర్‌ వన్‌ స్థానంలో నిలిచింది. కుంబ్లే హయాంలోని టీమిండియా ఛాంపియన్స్‌ ట్రోఫీ ఫైనల్‌ వరకు చేరింది. కుంబ్లే చివరగా బాధ్యతలు నిర్వర్తించిన ఛాంపియన్స్‌ ట్రోఫీలో భారత్‌ రన్నరప్‌గా నిలి చింది. ఛాంపియన్స్‌ ట్రోఫీకి ముందు కెప్టెన్‌ కోహ్లీకి, కోచ్‌ అనిల్‌ కుంబ్లేకు విభేదాలున్నాయని వార్తలొచ్చాయి. క్రికెట్‌ సలహా కమిటీ కూడా వారి మధ్య సయోధ్య కుదురుస్తుందని భావిం చారు. కానీ, కోహ్లీ తీరు పట్ల, బిసిసిఐ తీరుపట్ల కుంబ్లే మనస్థాపం చెందడంతో కుంబ్లే వెస్టిండీస్‌ పర్యటనకు వెళ్లాల్సి ఉన్నా అనూహ్యంగా రాజీనామా చేశారు. దీంతో దేశానికి విశేష సేవలందించిన ఆటగాడిగా, కోచ్‌గా నిబద్ధత గల ఒక గొప్ప వ్యక్తిని అవమానించారని మండిపడు తున్నారు. క్రికెట్‌ అభిమానులు సోషల్‌ మీడియా వేదికగా కోహ్లీపై నిప్పులు కక్కుతుండగా…క్రికెట్‌ విశ్లేషకులు కోహ్లీని తప్పుపడుతున్నారు.
మాజీ క్రికెటర్లు, ఇతర ఆటల ఆటగాళ్లు కోహ్లీని, బిసిసిఐ తీరును నిందిస్తున్నారు. ఈవిషయాలపై ప్రభాతవార్త ప్రత్యేక కథనం…. కుంబ్లే రాజీనామ వెనుక కారణాలివే ఛాంపియన్స్‌ ట్రోఫీ ప్రారంభం కాకముందు నుంచే టీమిండియా ప్రధాన కోచ్‌ కుంబ్లేకి, కెప్టెన్‌ విరాట్‌ కోహ్లీకి మధ్య విభేదాలు ఏర్పడ్డా యని వార్తలువస్తున్న విషయం తెలిసిందే. తాజాగా టీమిండియా ప్రధాన కోచ్‌గా అనిల్‌ కుంబ్లేని కొనసాగించడాన్ని కెప్టెన్‌ కోహ్లీ ఏమాత్రం ఇష్టపడటం లేదని తెలుస్తోంది. ఇద్దరి మధ్య విభేదాలను పరిష్కరించడానికి సచిన్‌, గంగూలీ, లక్ష్మణ్‌లతో కూడిన క్రికెట్‌ సలహా కమిటీ రంగంలోకి దిగిన విషయం తెలిసిందే. టీమిండియా ప్రధాన కోచ్‌గా కుంబ్లే బాధ్యతలను నెరవేరుస్తున్నప్పటి నుంచి టీమిండియా అద్భు తమైన విజయాలను సాధించింది. ఇలాంటి పరిస్థితుల్లో కుంబ్లే పర్పార్మెన్స్‌ ఎక్కడా తక్కువ చేసి చూసే పరిస్థితి లేదు.
మరి, కుంబ్లేను తొలగించడం ఎలా..? హెచ్‌ కోచ్‌ను తొలగించాలని డిమాండ్‌ చేయడానికి కెప్టెన్‌కు ఉన్న అధికారం ఏమిటి..? ఒక వేళ కుంబ్లే స్థానంలో వేరొకరిని ప్రధాన కోచ్‌గా నియమిస్తే…అతనితో కోహ్లీ సర్దుకపోతాడనే గ్యారంటీ ఏముంది…?ఇలాంటి ప్రశ్నలు క్రికెట్‌ సలహా కమిటీని వేధిస్తున్నాయి. ఈక్రమంలో ఈసమస్య కమిటీలో ఉన్న ముగ్గురు లెజెండ్స్‌ ఎలాంటి పరిష్కారం చూపిస్తారో అని అభిమా నులు ఆసక్తిగా ఎదురు చూస్తున్నారు. ఈక్రమంలోనే ఛాంపియన్స్‌ ట్రోఫీ అనంతరం ఇంకో రెండు వారాలపాటు కొనసాగాలని, వెస్టిం డీస్‌ పర్యటనకు వెళ్లాలని బోర్డు కుంబ్లేని కోరింది. అయితే, వెస్టిండీస్‌ పర్యటనకు కోచ్‌గా రెండువారాల పొడిగింపు కుంబ్లేకు ఇచ్చినా… దానిని ఆయన తిరస్కరించి మంగళవారం రాజీనామా చేశాడు. కోచ్‌గా తనపద్ధతులపై కెప్టెన్‌కు అభ్యంతరాలున్నట్లు బోర్డు తనకు తెలి పిన సందర్భంలో తాను ఈనిర్ణయం తీసుకుం టున్నట్లు కుంబ్లే స్పష్టం చేశారు. సోమవారం తాను బిసిసిఐ నుంచి ఓసమాచారం అందుకు న్నానని, ప్రధాన కోచ్‌గా కొనసాగాలంటే కెప్టెన్‌ విరాట్‌ కోహ్లీ సూచించిన విధంగా జట్టు శిక్షణలో కొన్ని మినహాయింపులు పాటించాలని తనని కోరిందని అన్నాడు. కోచ్‌-కెప్టెన్‌ మధ్యసరిహద్దులను తాను ఎప్పుడూ గౌరవించానని, ఆయన తన పాత్ర అతనికి నచ్చకపోవడం ఆశ్చర్యం కలిగించిందని చెప్పాడు.
కెప్టెన్‌కు నాకు మధ్య నెలకొన్న విభేదాలను పరి ష్కరించేందుకు బిసిసిఐ పూర్తిస్థాయిలో ప్రయ త్నించినా మా ఇద్దరిభాగస్వామ్యం అసంపూ ర్ణంగా ముగిసిందని, దీంతో తప్పుకో వడమే మేలనిపించి ఈ నిర్ణయం తీసుకున్నానని తన రాజీనామాలేఖలో కుంబ్లేపేర్కొన్నాడు. మరోవైపు కుంబ్లేని కోహ్లీ తిట్టడం వల్లే మనస్థాపం చెంది అర్ధంతరంగా కోచ్‌ పదవికి రాజీనామా చేసినట్లు వార్తలు కూడా వినిపిస్తున్నాయి. ఛాంపియన్స్‌ ట్రోఫీ ఫైనల్‌కు ముందు ఎప్పటిలాగే జట్టు మీటింగ్‌ నిర్వహించారు.ఈసందర్భంగా కుంబ్లేతో విరాట్‌ కోహ్లీ వాగ్వాదానికి దిగడంతో పాటు అతడిని తిట్టినట్లు సమాచారం. కుంబ్లే పట్ల కోహ్లీ ఒకింతఆగ్రహావేశాన్ని కూడా ప్రదర్శిం చాడట. దీంతో పాటు జట్టులో ఎవరూ కోచ్‌గా కొనసాగాలని అనుకోవడం లేదని కోహ్లీ అన్నట్లు తెలుస్తోంది. అయితే కుంబ్లే మాత్రం జరిగిందేదో జరిగిందని గొడవను ఆపే ప్రయత్నం చేశాడు. అయినా కోహ్లీ వినకపోవడంతో కుంబ్లే మనస్థా పానికి గురయ్యాడు. దీంతో కోచ్‌ పదవి నుంచి తప్పుకోవడమే మంచిదని భావించి…
విండీస్‌ పర్యటన వరకు కొనసాగాలని క్రికెట్‌ సలహా కమిటీ కోరినప్పటికీ రాజీనామా చేశాడు. అభి మానులతో కోచ్‌ పదవి నుంచి వైదొలుగుతు న్నట్లు ప్రకటిచండంతో పలువురు మాజీ క్రికె టర్లు, ఇతర ఆటగాళ్లు సోషల్‌ మీడియాలో స్పందించారు. కుంబ్లేను అవమానించారు:మండిపడ్డ అభిమానులు టీమిండియా ప్రధాన కోచ్‌ పదవికి అనిల్‌ కుంబ్లే రాజీనామా చేయడంతో తన పంతం నెగ్గిందని కెప్టెన్‌ విరాట్‌ కోహ్లీ తెగ సంతోషపడి ఉండొచ్చు. కుంబ్లే రాజీనామాతో తానే గెలిచానని తన సన్నిహితుల వద్ద చెప్పుకోవచ్చు. కానీ కెప్టెన్‌ విరాట్‌ కోహ్లీ పెద్ద తప్పు చేశాడని క్రికెట్‌ గురించి తెలిసిన ప్రతి ఒక్కరూ అనుకుంటున్నారు. అతని మాటలు విని కుంబ్లే పట్ల బిసిసిఐ కూడా అవ మానకరంగా ప్రవర్తించింది. నిజం చెప్పాలంటే కోచ్‌ ఎంపిక విషయంలో కీలకపాత్ర పోషించిన క్రికెట్‌ సలహా కమిటీ కూడా విఫలమైంది. విరాట్‌ కోహ్లీ ఈరోజు గొప్ప బ్యాట్స్‌మెన్‌ కావొచ్చు. కానీ కెప్టెన్సీలో ఇప్పుడిప్పుడే అతడు బుడిబుడి అడుగులు వేస్తున్నాడన్న విషయాన్ని గుర్తుంచుకోవాలి. కోచ్‌గా కుంబ్లే లాంటి పోరాట యోధుడి సేవలు కోల్పోవడం వల్ల కోహ్లీకి నష్టం లేకపోవచ్చు గానీ, జట్టుకు మాత్రం ఇది ఖచ్చి తంగా నష్టం కలిగించేదే.
ఆటగాళ్ల పట్ల కఠినంగా ఉంటున్నాడనే ఒక్క కారణం చేత అంతర్జాతీయ క్రికెట్‌లో 17ఏళ్ల సదీర్ఘ అనుభవం ఉన్న ఓ లెజెండరీ క్రికెటర్‌ను అవమానకర రీతిలో సాగనంపారు. కోచ్‌గా అనిల్‌ కుంబ్లే ఉన్నది ఏడాది కాలమే అయినప్పటికీ, ఆపదవికి కుంబ్లే వన్నె తెచ్చాడు. అలాంటి కుంబ్లే పట్ల బోర్డు ఇలా వ్యవహరించడం క్రికెట్‌ అభిమానులు సహించలేకపోతున్నారు. ఈక్రమంలోనే కుంబ్లేకు సోషల్‌ మీడియాలో అభిమానులు నీరాజనాలు పడుతున్నారు. కుంబ్లే సేవలను కీర్తిస్తూ వీడ్కోలు పలుకుతున్నారు. కోహ్లీ అహంకారం, అహం భావం వల్లే కుంబ్లే తప్పుకోవాల్సి వచ్చిందని అంటున్నారు. కుంబ్లేకు ఇతర ఆటల ఆటగాళ్లు మద్ధతు కుంబ్లే నిబద్ధత కలిగిన వ్యక్తని పలువురు మాజీ క్రికెటర్లు, ఇతర ఆటల ఆటగాళ్లు అభిప్రాయ పడుతున్నారు. బంతి తగిలి దవడ పగిలినా.. కట్టుతోనే వచ్చి బౌలింగ్‌ చేసిన కమిట్‌మెంట్‌ అతనిది. భారత స్పిన్నర్లలో ఎవరూ నమోదు చేయలేని గొప్ప రికార్డులను సైతం తన ఖాతాలో వేసుకున్నాడని క్రికెట్‌ విశ్లేషకులు అభిప్రాయం వ్యక్తం చేశారు.
అలాంటి ఆటగాడు కోచ్‌ అయితే ఖచ్చితంగా ఆటగాళ్ల పట్ల కఠినంగానే వ్యవహ రిస్తారు తాను ఎంత చేస్తే ఆస్థాయికి వచ్చాడో కుంబ్లేకు బాగా తెలుసు. అదే తన ఆటగాళ్ల నుంచి కోరురుకుంటాడు. కానీ కోచ్‌ ఎలా ఉండాలో, ఎవరుండాలో చెప్పే అధికారం కెప్టెన్‌కు ఎవరిచ్చారో అర్థం కావడంలేదు. ఇదే విషయాన్ని సిఏసి సైతం స్పష్టంచేసింది. కుంబ్లే, కోహ్లీ మధ్య నెలకొన్న విభేదాలను చక్కదిద్దే క్రమంలో క్రికెట్‌ సలహా కమిటీ సైతం కుంబ్లే వైపే మొగ్గు చూపడం విశేషం. ఛాంపియన్స్‌ ట్రోఫీ అనంతరం కోచ్‌గా కుంబ్లే పదవీకాలం ముగిసినప్పటికీ వెస్టిండీస్‌ పర్యటనకు కూడా కుంబ్లేను నియమించింది. అయితే కోచ్‌గా తన పద్ధతులపై కెప్టెన్‌కు అభ్యంతరాలున్నట్లుగా బోర్డు తనకు తెలిపిన నేపథ్యంలో కుంబ్లే రాజీనామా చేశాడు. ప్రధాన కోచ్‌గా అనిల్‌ కుంబ్లే రాజీనామాను భారత క్రికెట్‌ దుర్ధినంగా దిగ్గజ క్రికెటర్‌ సునీల్‌ గవాస్కర్‌ అభివర్ణించాడు. అనిల్‌ కుంబ్లేను అవమానకర రీతిలో సాగనంపడంపై సునీల్‌ గవాస్కర్‌ తీవ్రంగా మండిపడ్డారు.
కోచ్‌ను కాదు…అతన్ని వ్యతిరేకించే ప్లేయర్స్‌ను టీమ్‌ నుంచి సాగనంపాలని గవాస్కర్‌ స్పష్టం చేశాడు. ఇలా ఆటగాడు చెప్పినట్లు కోచ్‌ను మార్చడం ఎలాంటి సంకేతాలను పంపిస్తుందోతేల్చుకోవాలని బోర్డుకు సూచించాడు. పలువురు మాజీ క్రికెటర్లు ట్విట్టర్‌ ద్వారా తమ అభిప్రాయాలను పంచుకున్నారు. బిసిసిఐకు తలలేదని, టీమిండియాకు మెదడులేది ప్రముఖ కార్టూనిస్ట్‌ సతీష్‌ ఆచార్య ఈసందర్భంగా ట్విట్టర్‌లో ట్వీట్‌ చేశాడు. ఒలంపిక్‌ గోల్డ్‌ మెడలిస్ట్‌, షూటర్‌ అభినవ్‌ బింద్రా కూడా కోహ్లీకి పరోక్షంగా చురకలంటించాడు.
కోహ్లీ, కుంబ్లే పేర్లను ప్రస్తావించకుండానే, ఆటగాళ్లకు మంచి సందేశాన్నే ఇచ్చాడు. కోచ్‌తో తన అనుభవాన్ని ట్విట్టర్‌లో బింద్రా పంచుకున్నాడు. నా కెరీర్‌లో మంచి గురువు అంటే కోచ్‌ ఉవె. అతన్ని నేనే ద్వేషించేవాడిని. కానీ, 20ఏళ్లుగా అతనితోనే ఉన్నా. నేను ఏవైతే వినకూడదని అనుకున్నానో అతను అవే చెప్పేవాడు అని బింద్రా ట్వీట్‌ చేశారు. బ్రిందా చేసిన ఈట్వీట్‌ ఎంతో మంది ఆటగాళ్లకు కనువిప్పుని కలుగజేసింది. కోచ్‌ అంటే అలాగే ఉంటాడని, అలా ఉంటేనే మంచి ఫలితాలు వస్తాయని బింద్రా చెప్పకనే చెప్పాడు. ఇదే విషయాన్ని బ్యాడ్మింటన్‌ స్టార్‌ గుత్తా జ్వాలా కూడా స్పష్టం చేశారు.